wannaphong/clean_thaiwikipedia huggingface dataset:
# พันธมิตรการสถาปนาราชวงศ์แห่งเวียดนาม
พันธมิตรการสถาปนาราชวงศ์แห่งเวียดนาม  เป็นองค์กรต่อต้านคอมมิวนิสต์ ก่อตั้งเมื่อ พ.ศ. 2536 โดย เหงียน ฟุก บูจาญซึ่งกล่าวอ้างว่าเป็นสมาชิกราชวงศ์ของเวียดนามที่ลี้ภัยออกจากประเทศตั้งแต่ พ.ศ. 2518 องค์กรนี้เป็นองค์กรที่ได้รับการสนับสนุนจากสหรัฐพื่อจัดตั้งรัฐบาลแทนที่รัฐบาลคอมมิวนิสต์ในปัจจุบัน เป้าหมายของขบวนการคือสืบทอดอำนาจของจักรพรรดิเบ๋าได่ซึ่งถือเป็นผู้นำตามกฎหมายของเวียดนาม
	
ใน พ.ศ. 2540 จักรพรรดิเบ๋าได่สิ้นพระชนม์และพระโอรสของพระองค์คือ เจ้าชายเบ๋าลองขึ้นเป็นผู้นำของราชวงศ์เหงียน พระองค์ยืนยันไม่ยุ่งเก่ยวกับการเมืองและประทับที่ปารีส ประเทศฝรั่งเศสจนสิ้นพระชนม์เมื่อ 28 กรกฎาคม พ.ศ. 2550 ผู้นำราชวงศ์องค์ต่อมาคือ เจ้าชายเบ๋าทาง ผู้ประกาศตัวต่อสาธารณชนเมื่อ 17 ธันวาคม พ.ศ. 2547 ในชื่อบูจาญ
	
เจ้าชายเบ๋าลองเคยทำงานกับเจ้าชายเบ๋าวางและได้รับตำแหน่งมังกรแห่งอันนัมซึ่งไม่มีบทบาททางการเมืองในเวียดนาม กลุ่มพันธมิตรนี้ต้องการต่อสู้เพื่อฟื้นฟูระบอบราชวงศ์เช่นที่เป็นในประเทศไทยและประเทศกัมพูชา แต่ไม่ได้เป็นความปรารถนาของเจ้าชายเบ๋าลองหรือเจ้าชายเบ๋าทางเท่าใดนัก 

 การเมือง 
สมาชิกของพันธมิตรส่วนมากเป็นเจ้าหน้าที่ของรัฐบาลเวียดนามใต้ที่ลี้ภัยมาอยู่ที่สหรัฐ แคนาดา ยุโรปและออสเตรเลีย การต่อสู้ขององค์กรเน้นการสร้างแรงกดดันต่อรัฐบาลคอมมิวนิสต์ของเวียดนามโดยไม่ใช้ความรุนแรง

 เศรษฐกิจ 
พันธมิตรได้รับการสนับสนุนจากเงินบริจาคของชาวเวียดนามที่ลี้ภัยอยู่ใน สหรัฐ แคนาดา ยุโรปและออสเตรเลีย

 แหล่งข้อมูลอื่น 

 เว็บไซต์ทางการ  
 Khmer Krom: A Royal Solution for a Nationalist Vietnam  reported by Unrepresented Nations and Peoples Organisation
 Prince of Vietnam Blasts Communist Vietnam on POW-MIA Matters  by AII POW-MIA InterNetwork 
 A Royal Solution for a Nationalist Vietnam 
 Vietnamese Constitutional Monarchist League opposes the Communist Government of Vietnam 
 Vietnam Must Bring Closure to the MIA/POW & Human Rights Before Being Admitted to WTO
# โอซามุ ซาโต
นักมวยสากลชาวญี่ปุ่น เป็นแชมป์โลก WBA รุ่นซูเปอร์แบนตัมเวทคนแรกของญี่ปุ่น

 เกียรติประวัติ 
 แชมป์ OPBF รุ่นซูเปอร์แบนตัมเวท
 ชิง 16 เมษายน 2544 ชนะคะแนน โช ยองจิน ที่ โตเกียว
 ป้องกันแชมป์ครั้งที่ 1, 17 กันยายน 2544 ชนะน็อค วิชิต ชูวัฒนะ ยก 11 ที่ โตเกียว
 สละแชมป์
 แชมป์โลก WBA รุ่นซูเปอร์แบนตัมเวท
 ชิง 18 พฤษภาคม 2545 ชนะน็อค ยอดดำรงค์ ศิษย์ยอดธง ยก 8 ที่ ไซตามะซูเปอร์อารีนา ไซตามะ ญี่ปุ่น
 เสียแชมป์ 9 ตุลาคม 2545 แพ้คะแนน ซาลิม เมดิกัวร์ ที่ สนามกีฬาในร่มแห่งชาติโยโยงิ มหานครโตเกียว
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นซูเปอร์แบนตัมเวท เมื่อ 5 กุมภาพันธ์ 2545 เสมอกับ วิลลี จอร์ริน ที่ อาริอาเกะคอลิเซียม โตเกียว
 ชิงแชมป์โลก WBA รุ่นเฟเธอร์เวท เมื่อ 4 มิถุนายน 2547 แพ้คะแนน คริส จอห์น ที่ อาริอาเกะคอลิเซียมโตเกียว
# ทรอน
ทรอน  เป็นภาพยนตร์ไซไฟของดิสนีย์ ที่ออกฉายในปี พ.ศ. 2525 เขียนบทและกำกับโดย สตีเวน ลิสเบอร์เกอร์  ภาพยนตร์ออกฉายพร้อมกับการวางจำหน่ายเกมตู้ และเกมคอมพิวเตอร์บนเครื่องอาตาริ ในชื่อเดียวกัน และเป็นเกมที่ปรากฏในภาพยนตร์

ทรอน เป็นภาพยนตร์เรื่องแรก ๆ ที่มีการใช้คอมพิวเตอร์กราฟิกส์เป็นองค์ประกอบหลักของเรื่อง 

ปัจจุบันดิสนีย์มีภาคต่อของ ทรอน แล้วJeff Bridges talks Tron Sequel ใช้ชื่อว่า Tron Legacy  นำแสดงโดยเจฟ บริดเจส (เควิน ฟลินน์), บรูซ บ็อกซ์ลีทเนอร์  (ทรอน) และแกร์เรต เฮดลันด์ (แซม ฟลินน์ ลูกชายวัยรุ่นของเควิน) ในระบบสามมิติ และ IMAX 3D 

 เรื่องย่อ 
ทรอน เป็นเรื่องราวเกี่ยวกับโปรแกรมเมอร์ชื่อ เควิน ฟลินน์ (รับบทโดย เจฟ บริดเจส) เป็นนักเขียนโปรแกรมเกมคอมพิวเตอร์ให้กับบริษัทชื่อ ENCOM วันหนึ่งโปรแกรมที่เขาเขียน ถูกขโมยโดยเพื่อนร่วมงานชื่อ เอด ดิลลิงเจอร์ (รับบทโดย เดวิด วอร์เนอร์) และฟลินน์ถูกไล่ออกจากงาน ส่วนดิลลิงเจอร์ กลับเติบโตเป็นผู้บริหารระดับสูงในบริษัท

สามปีถัดมา ฟลินน์ลักลอบเจาะข้อมูลเข้าไปในระบบเมนเฟรมของ ENCOM เพื่อหาหลักฐานว่าเขาถูกใส่ร้าย โดยใช้โปรแกรมประตูหลังที่เขาเขียนขึ้นเอง ชื่อว่า คลู ฟลินน์พลาดท่าถูกระบบป้องกันของคอมพิวเตอร์ซึ่งมีปัญญาประดิษฐ์ ใช้เลเซอร์ยิงใส่ และแปลงให้เขาอยู่ในรูปข้อมูลดิจิทัล

ฟลินน์พบว่าตัวเองอยู่ในอีกโลกหนึ่ง ซึ่งเป็นดิจิทัล มีชื่อว่า คลู ได้พบกับ ทรอน ซึ่งเป็นระบบรักษาความปลอดภัยที่เขียนโดย อลัน แบรดลีย์ (รับบทโดย บรูซ บ็อกซ์ลีทเนอร์) และ โยริ โปรแกรมของ ลอร่า อดีตแฟนเก่า (รับบทโดย ซินดี มอร์แกน)  ฟลินน์ พยายามหาทางออกจากระบบ ด้วยความช่วยเหลือของ ทรอน และ โยริ โดยเขาต้องต่อสู้กับตัวละครในเกมที่เขาเป็นคนเขียนขึ้น  ในด่านสุดท้าย ฟลินน์ต้องต่อสู้กับ ซาร์ค โปรแกรมของดิลลิงเจอร์ (รับบทโดย เดวิด วอร์เนอร์)

 เกี่ยวกับชื่อ 
 ชื่อ Tron มาจากคำว่า TRON ย่อมาจาก TRace ON เป็นคำสั่งในภาษาเบสิกใช้ในการดีบักหาจุดบกพร่องในโปรแกรม มีความหมายตรงกันข้ามกับ TROFF หรือ TRace OFF
# เกมมหัศจรรย์คนพันลึก
เกมมหัศจรรย์คนพันลึก  เป็นการ์ตูนญี่ปุ่นแนวแฟนตาซีวิทยาศาสตร์ ผลงานของ มินาริ เอ็นโด เริ่มลงตีพิมพ์ในนิตยสาร G แฟนตาซีรายเดือน ตั้งแต่ฉบับประจำเดือนธันวาคม พ.ศ. 2542 จากนั้นก็ย้ายไปลงตีพิมพ์ในนิตยสาร คอมิก ZERO-SUM ตั้งแต่ฉบับประจำเดือนสิงหาคม พ.ศ. 2545 จนถึงปัจจุบัน โดยมีฉบับรวมเล่มออกมาถึงเล่ม 10 ส่วนในประเทศไทย ได้ลิขสิทธิ์จัดพิมพ์โดย สยามอินเตอร์คอมิกส์

ในปี พ.ศ. 2547 เกมมหัศจรรย์คนพันลึก ได้ถูกดัดแปลงเป็นดราม่าซีดี และในปี พ.ศ. 2551 ก็ได้รับการสร้างเป็นอนิเมะ ความยาว 10 ตอนจบ ออกอากาศในระบบ UHF

 เรื่องย่อ 

 ตัวละคร 
 ตัวละครหลัก 
 ราห์เซล อนาดิส (ราห์เซนเชีย โรส)  (ラゼル・アナディス（ラゼンシア・ローズ）)
พากย์เสียงโดย ซานาเอะ โคบายาชิ
 อัลเซด (アルゼイド)
พากย์เสียงโดย ทากาฮิโระ ซากุระอิ
 บาร็อกฮีท (バロックヒート)  
พากย์เสียงโดย ชินอิจิโร่ มิกิ

 อนิเมะ 
 รายชื่อตอน 
ตอนที่ชื่อตอนบทโทรทัศน์สตอรี่บอร์ดกำกับกำกับภาพ1永遠のともしび (Eien no Tomoshibi)ยาสุฮิโระอิมางาวะโนริฮิโระ ทากาโมโตะอากิฮิโตะอาซาอิ2きずあとのきず (Kizuato no Kizu)ฮิซาชิ อิชิอิยูโกะยาฮิโระ3かくもささやかな子守唄 (Kakumo Sasayaka na Komoriuta)โนริฮิโระทากาโมโตะฮิโรฟุมิโองุระอัตสึโกะทากาฮาชิ4楽園に触れるなかれ (Rakuen ni Furerunakare)โคสุเกะ โคบายาชิมาโดกะโคซาวะ5てのひらのたいよう（前編） (Te no Hira no Taiyō (ภาคแรก))ฮิโรอากิชิมูระยูตะมารุยามะมิโกะนาคาจิมะ6てのひらのたいよう（後編） (Te no Hira no Taiyō (ภาคจบ))คุนิมิตสึอิเคดะฮิโรยูกิสึจิยะอากิฮิโตะอาซาอิ7花が咲いたら  (hana ga Saitara)ฮิซาชิอิชิอิยูโกะยาฮิโระ8ゆくさきをしらない・前編  (Yukusaki wo Shiranai (ภาคแรก))จุน คามิยะโนริฮิโระทากาโมโตะคาซึยูกิอิไค9ゆくさきをしらない・後編  (Yukusaki wo Shiranai (ภาคจบ))เท็ตสึยะยานางิซาวะโคสุเกะโคบายาชิมากิฟูจิอิ10君に贈ろう  (Kimi ni Okurō)ยาสุฮิโระอิมางาวะ /มินาริ เอ็นโดโนริฮิโระทากาโมโตะโทชิมิตสึโคบายาชิ

 เพลงประกอบ 
 เพลงเปิด (OP) "Heartbreaking Romance"
 เนื้อร้อง : อิคุโกะ เอมะ / ทำนอง-เรียบเรียง : โย โอยามะ / ขับร้อง : คานาโกะ อิโต้
 เพลงปิด (ED) "เทะ โนะ นะกะ โนะ เอเอ็น" (手の中の永遠)
 เนื้อร้อง : จิอากิ อิชิคาวะ / ทำนอง : Jin Nakamura / เรียบเรียง : ฮิเดฮารุ โมริ / ขับร้อง : คาโอริ ฮิคิตะ
 เพลงประกอบในเรื่อง "Take you as you are" (ตอนที่ 10)
 ขับร้อง : คานาโกะ อิโต้

 แหล่งข้อมูลอื่น 
 เว็บไซต์อย่างเป็นทางการ 
 หน้าแนะนำในเว็บไซต์ของอิจิจินฉะ 
 เว็บไซต์อย่างเป็นทางการของมินาริ เอ็นโด
# รถไฟเหาะตีลังกา
รถไฟเหาะตีลังกา เป็นเครื่องเล่นในสวนสนุกชนิดหนึ่ง มีลักษณะเป็นรถที่เล่นไปตามรางคล้ายทางรถไฟ แต่รางจะถูกออกแบบมาเป็นพิเศษให้มีลักษณะโค้งไปมา และตีลังกา
# เรือไวกิ้ง
เรือไวกิ้ง เป็นเครื่องเล่นชนิดหนึ่งในสวนสนุก มีลักษณะเป็นเรือคล้ายกับเรือกอนโดลาที่แกว่งไปมา
# ลามาร์คัส แอดนา ทอมป์สัน
ลามาร์คัส แอดนา ทอมป์สัน (อังกฤษ: LaMarcus Adna Thompson, 8 มีนาคม พ.ศ. 2391 - 8 พฤษภาคม พ.ศ. 2462) เป็นนักประดิษฐ์ชาวอเมริกัน ผู้ประดิษฐ์เครื่องเล่นรถไฟเหาะตีลังกา
# แคว้นโอแวร์ญ
โอแวร์ญ  เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นโอแวร์ญ-โรนาลป์) ตั้งอยู่บริเวณกลางประเทศฝรั่งเศสเยื้องลงมาทางทิศใต้ ทิศเหนือติดกับแคว้นซ็องทร์-วาลเดอลัวร์และแคว้นบูร์กอญ ทิศตะวันตกติดกับแคว้นลีมูแซ็ง ทิศตะวันออกติดกับแคว้นโรนาลป์ ส่วนทางทิศใต้ติดกับแคว้นมีดี-ปีเรเนและแคว้นล็องก์ด็อก-รูซียง
# มหาสมุทร บุณยรักษ์
มหาสมุทร บุณยรักษ์  เกิดเมื่อวันที่ 7 กุมภาพันธ์ พ.ศ. 2523 เป็นนักแสดงและนักดนตรีชาวไทย จบชั้นประถมศึกษาจากโรงเรียนกรุงเทพคริสเตียน ชั้นมัธยมศึกษาตอนต้นจากโรงเรียนประจำในประเทศอังกฤษ จบไฮสกูลจากเคมบริดจ์มหาสมุทร บุณยรักษ์ thairath.co.th และจบการศึกษาจาก London College of Printing ประเทศอังกฤษเป็นบุตรชายคนเดียวในพี่น้อง 3 คนของ พิจิตรา บุณยรัตพันธุ์ ดีไซเนอร์ และเจ้าของห้องเสื้อชื่อดัง "พิจิตรา" และบิดาชื่อ อุดมเดช บุณยรักษ์ มีผลงานการถ่ายแบบและถ่ายโฆษณา และเคยมีผลงานในมิวสิกวิดีโอของโมเดิร์นด็อกมหาสมุทร บุณยรักษ์  nangdee.com และยังเป็นนักดนตรีและนักร้องวง ซาไลว่า บาสตาร์ดส์

มีผลงานการแสดงภาพยนตร์เรื่องแรกเรื่อง หมานคร ผลงานของวิศิษฏ์ ศาสนเที่ยง โดยการการแสดงได้ไปเรียนการแสดงกับภัทราวดี มีชูธน และต่อมากับ เดอะเลตเตอร์ เขียนเป็นส่งตาย

ในปี พ.ศ. 2553 ได้ร่วมร้องในเพลง "แค่เพียงได้รู้" ของลุลา“ลุ ลา” ชวน “จีน มหาสมุทร” feat.เพลงใหม่

ผลงานการแสดง
 ภาพยนตร์ 
 หมานคร รับบทเป็น ป๊อด
 เดอะเลตเตอร์ เขียนเป็นส่งตาย รับบทเป็น เสรี
# ประหยัด มากแสง
ประหยัด มากแสง (30 มกราคม พ.ศ. 2509 -) หรือ โปรหมาย เป็นนักกอล์ฟชาวไทย
ปัจจุบันเล่นอยู่ในเจแปน ซีเนียร์ ทัวร์ เริ่มเล่นกอล์ฟตั้งแต่อายุ 14 ปี และเล่นอาชีพตั้งแต่ พ.ศ. 2534 และได้แชมป์มาแล้ว 48 รายการ

ประหยัดเคยร่วมการแข่งขันรายการเมเจอร์ครั้งแรกในรายการบริติชโอเพน ปี 1999 และได้รับเชิญเข้าร่วมการแข่งขัน "เดอะ มาสเตอร์ส" ยูเอสมาสเตอร์ส 2008 ที่สนามออกัสตา ระหว่างวันที่ 10-13 เมษายน พ.ศ. 2551 นับเป็นคนไทยคนที่สามที่ได้ร่วมแข่งในรายการนี้ ต่อจากสุกรี อ่อนฉ่ำ (พ.ศ. 2513-14) และธงชัย ใจดี (พ.ศ. 2549) ผลการแข่งขัน The Masters 2008

ประหยัดเป็นนักกอล์ฟอาวุโสคนแรกที่สามารถคว้าแชมป์ เจแปน ซีเนียร์โอเพ่น กอล์ฟแชมเปี้ยนชิพ 3 ปีติดต่อกันได้สำเร็จ (พ.ศ. 2559-2561)n ‘โปรหมาย’ซิวเจแปนซีเนียร์3สมัยซ้อน

เมื่อวันที่ 8 กันยายน พ.ศ. 2562 ประหยัดสามารถคว้าแชมป์ มารุฮาน คัพ ใน เจแปน ซีเนียร์ ทัวร์ ได้เป็นสมัยที่ 3 (เคยได้แชมป์ในปี 2016 และ 2018)ข่าวสด: 'โปรหมาย' ฟอร์มเฉียบ แซงป้องกันแชมป์ มารุฮาน คัพ สมัยที่ 3
# ภาพยนตร์ชีวประวัติ
ภาพยนตร์ชีวประวัติ (หรือเรียกอย่างสั้นว่า biopic) เป็นภาพยนตร์ประเภทหนึ่งที่ได้รับความนิยมสูง ที่เล่าเรื่องชีวิตของคน มักมีโครงสร้างที่ค่อนข้างตายตัว คือเล่าตั้งแต่เกิดจนตายโดยเน้นช่วงสำคัญในชีวิตคนแต่ละประเภทแตกต่างกัน หากเป็นศิลปิน อาจเล่าถึงแรงบันดาลใจในการสร้างสรรค์ผลงาน หากเป็นกีฬา หนังอาจถ่ายทอดความกดดันในเกมแข่งขัน หรือหากเป็นนักรบ หนังก็อาจเล่าถึงช่วงเวลาที่ถือเป็นความพ่ายแพ้ที่สุดในชีวิต 

ภาพยนตร์ชีวประวัติที่มีชื่อเสียงเช่น Edvard Munch (พ.ศ. 2537) เล่าชีวิตของ เอ็ดเวิร์ด มุงค์ ศิลปินชาวนอร์เวย์, American Spendor (พ.ศ. 2546) เล่าชีวิตของ ฮาร์วีย์ เพ็กการ์ นักวาดการ์ตูน, La Vie en Rose (พ.ศ. 2550) เล่าชีวิตของ อีดิธ เพียฟ นักร้องชื่อดังชาวฝรั่งเศส, Nightwatching (พ.ศ. 2550) เล่าเรื่องของจิตรกรชาวเนเธอร์แลนด์ แรมบรังด์
# ครีบยันลอย
thumb|250px|กำแพงครีบยันแบบปึกที่มหาวิหารบาธที่อังกฤษ 5 ใน 6 ครีบยันที่เห็นรับน้ำหนักทางเดินกลาง (nave) อันที่ 6 รับน้ำหนักแขนกางเขน (transept)
thumb|250px|ครีบยันลอยที่มหาวิหารอาเมียง

ครีบยันลอยราชบัณฑิตยสถาน. พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน. กรุงเทพฯ: ราชบัณฑิตยสถาน, 2554, หน้า 56.  ในทางสถาปัตยกรรม ครีบยันลอยเป็นครีบยัน (Buttress) ประเภทหนึ่งที่มักจะใช้ในการก่อสร้างคริสต์ศาสนสถาน โดยเฉพาะกับสถาปัตยกรรมกอทิก เพื่อแบ่งรับน้ำหนักจากหลังคามาสู่ครีบยันที่กระจายออกไปเป็นระยะ ๆ ซึ่งอาจจะเป็นช่องทางเดินข้าง (aisle) คูหาสวดมนต์ หรือระเบียงนอกสิ่งก่อสร้าง ครีบยันลอยต่างกับครีบยันตรงที่จะมีลักษณะที่กางออกไปจากตัวสิ่งก่อสร้างแทนที่จะเป็นส่วนหนึ่งหรือแนบกับตัวสิ่งก่อสร้างของครีบยัน การใช้ครีบยันลอยทำให้ทุ่นการรับน้ำหนักหรือแรงกดดันกำแพงที่แต่เดิมต้องรับน้ำหนักและความกดดันทั้งหมด จึงทำให้สามารถทำหน้าต่างได้กว้างขึ้นได้ ซึ่งถ้าทำเช่นนั้นโดยไม่มีครีบยันลอยก็จะทำให้กำแพงไม่แข็งแรง

จุดประสงค์ของครีบยันลอยก็เพื่อช่วยลดน้ำหนักกดดันของกำแพงทางเดินกลาง แรงกดดันและน้ำหนักส่วนใหญ่จะอยู่ส่วนบนของครีบยันฉะนั้นเมื่อทำครีบยันเป็นครึ่งซุ้มโค้งก็ทำให้สามารถรับน้ำหนักได้เท่า ๆ กับครีบยันที่ตัน นอกจากนั้นยังทำให้ครีบยันเบาขึ้นและราคาถูกกว่าที่จะสร้าง ฉะนั้นกำแพงจึง “บิน” (flying) ออกไปจากสิ่งก่อสร้างแทนที่จะเป็นกำแพงทึบ จึงทำให้เรียกกันว่า “ครีบยันลอย”

วิธีการก่อสร้างที่ใช้ครีบยันมีมาตั้งแต่สมัยสถาปัตยกรรมโรมันและต้นโรมาเนสก์แต่สถาปนิกมักจะพรางครีบยันโดยการซ่อนไว้ใต้หลังคา เมื่อมาถึงคริสต์ศตวรรษที่ 12 สถาปนิกเมื่อมีการวิวัฒนาการการสร้างครีบยันลอยกันขึ้น นอกจากสถาปนิกจะเห็นถึงความสำคัญของครีบยันที่ใช้แล้ว ก็ยังหันมาเน้นการใช้ครีบยันเป็นสิ่งตกแต่งสิ่งก่อสร้างเช่นที่มหาวิหารชาทร์ มหาวิหารเลอม็อง (Le Mans Cathedral) มหาวิหารโบแว (Beauvais Cathedral) มหาวิหารแร็งส์ และมหาวิหารน็อทร์-ดามแห่งปารีสเอง

บางครั้งเมื่อเพดานสูงมากๆ สถาปนิกก็อาจจะใช้ครีบยันลอยซ้อนกันสองชั้นหรือบางครั้งการจ่ายน้ำหนักก็จะกระจายออกไปกับครีบยันสามสี่อัน ตามปกติแล้วน้ำหนักของครีบยันก็จะเพิ่มน้ำให้กับตัวอาคารพอสมควร ฉะนั้นครีบยันจึงกลายเป็นส่วนหนึ่งของสิ่งก่อสร้างที่สำคัญ การใช้ครีบยันดิ่งเป็นระยะ ๆ ทำให้เพิ่มการรับน้ำหนักและแรงกดทับได้ดีขึ้นกว่าที่จะสร้างตลอดแนวกำแพง ครีบยันดิ่งที่ใช้ในการก่อสร้างมหาวิหารลิงคอล์น แอบบีเวสต์มินสเตอร์อยู่ภายนอกหอประชุมสงฆ์ ครีบยันดิ่งมักจะใช้ยอดแหลม (pinnacle) เหนือครีบยันในการสร้างแรงต่อต้านการรับน้ำหนักของสิ่งก่อสร้างเพิ่มขึ้น

วิธีการก่อสร้างนี้ถูกนำไปใช้โดยสถาปนิกชาวแคนาดาวิลเลียม พี แอนเดอร์สันในการสร้างประภาคารเมื่อต้นคริสต์ศตวรรษที่ 20Russ Rowlett, Canadian Flying Buttress Lighthouses , in The Lighthouse Directory .
# ไฟร์ฟอกซ์ (ภาพยนตร์)
Firefox (ชื่อไทย: แผนจารกรรมมิก 31) เป็นภาพยนตร์ที่ออกฉายในปี พ.ศ. 2525 อำนวยการสร้าง, กำกับ และแสดงนำโดยคลินต์ อีสต์วูด จากหนังสือนิยายของ เครก โทมัส ที่ตีพิมพ์ในปี พ.ศ. 2521

ในภาพยนตร์ ไฟร์ฟอกซ์ เป็นชื่อเรียกขานของนาโตสำหรับ มิก-31 เครื่องบินขับไล่รุ่นใหม่ของโซเวียตที่มีสมรรถนะสูง สามารถบินได้ด้วยความเร็ว 6 มัค, เรดาร์จับภาพไม่ได้ และระบบอาวุธที่บังคับด้วยสมองโดยการคิด   ขณะที่ในความเป็นจริง เครื่องบินขับไล่มิโคยัน-กูเรวิชค์ มิก-31ของโซเวียต มีรหัสเรียกขานของนาโตว่า "ฟอกซ์ฮาวด์" (Foxhound) พัฒนามาจากเครื่องบินมิโคยัน-กูเรวิชค์ มิก-25 "ฟอกซ์แบท" (Foxbat)

คลินต์ อีสต์วูด รับบทเป็นอดีตนักบินในสงครามเวียดนามที่สามารถพูดภาษารัสเซียได้ ต้องลักลอบโจรกรรมเครื่องบินต้นแบบลำหนึ่งจากฐานทัพโซเวียต กลับไปสหรัฐอเมริกา และต้องต่อสู้กับเครื่องบินต้นแบบอีกลำหนึ่งที่ขับโดยสายลับเคจีบี ในภาพยนตร์นักบินต้องคิดเป็นภาษารัสเซีย เพื่อบังคับระบบอาวุธของเครื่องบินได้

ภาพยนตร์ถ่ายทำที่เวียนนา ออสเตรีย ในขณะนั้นความสัมพันธ์ระหว่างประเทศของสหรัฐอเมริกา และโซเวียต อยู่ในภาวะตึงเครียดเนื่องจากสงครามเย็น
# ปลาราฟิโอดอน
ปลาราฟิโอดอน  เป็นปลาน้ำจืดชนิดหนึ่งอยู่ในวงศ์ปลาฟันสุนัข (Cynodontidae) ในอันดับปลาคาราซิน (Characiformes) มีรูปร่างภายนอกเหมือนปลาฝักพร้า (Macrochirichthys macrochirus) มาก ซึ่งเป็นปลาคนละวงศ์ และคนละอันดับ และเป็นปลาที่พบกันคนละทวีปด้วย ซึ่งเป็นผลของการวิวัฒนาการเข้าหากัน เว้นแต่ปลาราฟิโอดอนจะมีครีบไขมัน ซึ่งปลาฝักพร้าไม่มี แต่มีพฤติกรรมที่คล้ายคลึงกัน มีลักษณะลำตัวยาวและแบนข้างมาก ท้องเป็นสันแคบ ตาโต ปากกว้างเฉียงขึ้นด้านบน ลำตัวสีเงินแวววาว ครีบใส ครีบอกใหญ่และยาวแหลม ครีบท้องและครีบหลังเล็ก แต่ครีบก้นมีฐานครีบยาว ครีบหางเล็กและไม่แยกเป็นสองแฉก มีครีบไขมัน ภายในปากจะเห็นฟันเป็นซี่ ๆ แหลมคมจำนวนมาก

เป็นปลาเพียงชนิดเดียวที่อยู่ในสกุล Rhaphiodon (โดย Rhaphiodon มาจากภาษากรีกคำว่า rhaphis (ραφής) หมายถึง "เข็ม", odous (οδούς) หมายถึง "ฟัน" และ vulpinus เป็นภาษาละตินหมายถึง "หมาจิ้งจอก" - Neotropical Ichthyology 5(4): 479-484
Reproductive biology of Rhaphiodon vulpinus (Ostariophysi: Cynodontidae) in the Tocantins River Basin, Brazil.) มีพฤติกรรมนิยมอยู่รวมเป็นฝูง ออกล่าเหยื่อเป็นปลาขนาดเล็กบริเวณผิวน้ำ ขนาดเมื่อโตเต็มที่ประมาณ 70 เซนติเมตร

พบในแม่น้ำอเมซอนและลำน้ำสาขา ในเปรู, ปารากวัย, อุรุกวัย และกายอานา มีชื่อเรียกกันในท้องถิ่นว่า เบียอาร่า (Biara)

ใช้เป็นปลาบริโภคในท้องถิ่นและตกเป็นเกมกีฬา  นิยมเลี้ยงเป็นปลาสวยงามราคาแพง โดยถูกนำเข้ามาจำหน่ายพร้อมกับปลาสคอมบิรอยด์ (Hydrolycus scomberoides) ซึ่งพฤติกรรมในตู้เลี้ยงพบว่า มีนิสัยขี้ตกใจมากRof, Hydrolycus หมาป่าวารีแห่งอเมซอน VS Hydrocynus สุนัขน้ำแห่งแอฟริกา คอลัมน์ Wild Ambition หน้า 44 นิตยสาร Aquarium Biz ฉบับที่ 11 ปีที่ 1: พฤษภาคม 2011
# นิวอิงแลนด์ เพเทรียตส์
{{Infobox NFL team
| name = นิวอิงแลนด์ เพเทรียตส์
| current = 2017 New England Patriots season
| wordmark = New England Patriots wordmark.svg
| logo = 
| founded = 
| first_season = 1960
| city = และอยู่ใน Gillette StadiumFoxborough, Massachusetts
| uniform =
| colors = Navy Blue, Red, Silver, White
   
| coach = Bill Belichick
| general manager = Bill Belichick (de facto)
| owner = Robert Kraft
| chairman = Robert Kraft
| ceo = Robert Kraft
| president = Jonathan Kraft
| mascot = Pat Patriot
| nicknames =
 The Pats
| hist_yr = 1971
| hist_misc =
 Boston Patriots (1960–1970)
 Bay State Patriots (1971)
| affiliate_old =
American Football League (1960–1969)
 Eastern Division (1960–1969)
| NFL_start_yr = 1970
| division_hist =
 American Football Conference (1970–present)
 AFC East (1970–present)
| no_league_champs = 5
| no_sb_champs = 5
| no_conf_champs = 9
| no_div_champs = 19
| sb_champs =  (XXXVI),  (XXXVIII),  (XXXIX),  (XLIX),  (LI)
| conf_champs =
 AFC: , , , , , , , , 
| div_champs =
 AFL East: 1963
 AFC East: , , , , , , , , , , , , , , , , , 
| playoff_appearances = 
 AFL: 1963
 NFL: 1976, 1978, 1982, 1985, 1986, 1994, 1996, 1997, 1998, 2001, 2003, 2004, 2005, 2006, 2007, 2009, 2010, 2011, 2012, 2013, 2014, 2015, 2016
| no_playoff_appearances = 24
| stadium_years =
 Nickerson Field (1960–1962)
 Fenway Park (1963–1968)
 Alumni Stadium (1969)
 Harvard Stadium (1970)
 Foxboro Stadium (1971–2001)
 Gillette Stadium (2002–present)
}}นิวอิงแลนด์ เพเทรียตส์'''  เป็นทีมอเมริกันฟุตบอลของสหรัฐอเมริกา ปัจจุบันแข่งขันอยู่ในอเมริกันฟุตบอลคอนเฟอร์เรนซ์ ในดิวิชันตะวันออก ภายในลีกเอ็นเอฟแอล ชื่อเดิมของเปลี่ยนจาก "บอสตัน เพเทรียตส์" ที่ใช้ในช่วงก่อตั้งทีมจนกระทั่งปี พ.ศ. 2513 (1970) ทีมได้ย้ายสนามเหย้ามาเล่นที่เมือง ฟอกซ์โบโร 

เพเทรียตส์ชนะการแข่งขันซูเปอร์โบวล์ 5 ครั้ง ชนะเลิศในคอนเฟอร์เรนซ์ทั้งหมด 9 ครั้ง และชนะเลิศในดิวิชันตะวันออก ทั้งหมด 16 ครั้ง 

ชื่อนิวอิงแลนด์มาจากเขตนิวอิงแลนด์ของทีมที่ตั้งอยู่ โดยชื่อเล่นของทีมคือ "แพท" ซึ่งเป็นชื่อของสัญลักษณ์ทหารประจำทีม จากชื่อเต็มว่า "แพท เพเทรียตส์" (Pat Patriots)

 ผลงาน 
 ซูเปอร์โบวล์ ชนะเลิศ 5 ครั้ง - ในฤดูกาล 2001 (XXXVI), 2003 (XXXVIII), 2004 (XXXIX), 2014 (XLIX), 2016 (LI)https://www.theguardian.com/sport/live/2017/feb/05/super-bowl-2017-new-england-patriots-atlanta-falcons-latest-score
 เอเอฟซีคอนเฟอร์เรนซ์ ชนะเลิศ 9 ครั้ง - ในฤดูกาล  1985, 1996, 2001, 2003, 2004, 2007, 2011, 2014
 เอเอฟซีดิวิชันตะวันออก ชนะเลิศ 16 ครั้ง - ในฤดูกาล 1978, 1986, 1996, 1997, 2001, 2003, 2004, 2005, 2006, 2007, 2009, 2010, 2011, 2012, 2013, 2014
# คณะฟรันซิสกัน
คณะฟรันซิสกันคณะภราดาน้อยฟรันซิสกัน , หอจดหมายเหตุ มิสซังโรมันคาทอลิกกรุงเทพฯ  บางแห่งเรียกว่าคณะฟรังซิสกันนักบุญฟรังซิส อัสซีซี ผู้ตั้งคณะฟรังซิสกัน เป็นกลุ่มคณะนักบวชคาทอลิกที่นักบุญฟรังซิสแห่งอัสซีซีได้ก่อตั้งขึ้น นอกจากในคริสตจักรโรมันคาทอลิกแล้วยังมีคณะฟรันซิสกันในคริสตจักรคาทอลิกเก่า นิกายแองกลิคัน และประชาคมฟรังซิสกันสากล (ecumenical Franciscan communities) ด้วย

กลุ่มที่โดดเด่นที่สุดคือคณะภราดาน้อย (Order of Friars Minor) หรือที่รู้จักกันในนามคณะฟรันซิสกัน ซึ่งได้ชื่อนี้เพราะไฟรเออร์ในคณะถือวัตรปฏิบัติตามแบบที่นักบุญฟรังซิสแห่งอัสซีซีได้วางแนวทางและก่อตั้งคณะไว้ มีลักษณะเป็นคณะนักบวชภิกขาจาร คณะฟรันซิสกันยังประกอบด้วยคณะย่อย 3 คณะ โดยแต่ละคณะมีการปกครองตนเองเป็นอิสระต่อกัน ได้แก่ คณะผู้ถือวินัย (Observants) เรียกอีกชื่อว่าคณะภราดาน้อย คณะภราดาน้อยกาปูชิน และคณะภราดาน้อยคอนเวนชวล ทุกคณะยึดถือวินัยของนักบุญฟรังซิสเป็นวินัยประจำคณะ

 ลำดับชั้น 
คณะฟรันซิสกัน แบ่งออกเป็น 3 ชั้น ดังนี้
 คณะชั้นหนึ่ง เป็นคณะนักบวชภิกขาจาร สมาชิกเป็นไฟรเออร์ มี 3 คณะ ได้แก่ คณะภราดาน้อย คณะภราดาน้อยคอนเวนชวล และคณะภราดาน้อยกาปูชิน 
 คณะชั้นสอง เป็นคณะนักบวชอารามิก สมาชิกเป็นนักพรตหญิง เช่น คณะกลาริส คณะกลาริสคอเลตติน คณะกลาริสกาปูชิน เป็นต้น
 คณะชั้นสาม เรียกว่าคณะชั้นสามของนักบุญฟรังซิส มีหลายคณะ กระจายอยู่ในหลายประเทศทั่วโลก

 สมาชิกที่มีชื่อเสียง 
 ไฟรเออร์
 นักบุญฟรังซิสแห่งอัสซีซี
 นักบุญแอนโทนีแห่งปาดัว
 นักบุญโบนาเวนตูรา
 นักบุญแบร์นาร์ดีโนแห่งซีเอนา
 นักบุญโจวันนีแห่งกาเปสตราโน
 นักบุญโลเรนโซแห่งบรินดีซี
 นักบุญแมกซิมิเลียน คอลบี
 บุญราศีดันส์ สกอตัส

 นักพรตหญิง
 นักบุญกลาราแห่งอัสซีซี
 นักบุญกาเตรีนาแห่งโบโลญญา

 สมาชิกคณะชั้นสาม
 นักบุญบริจิตแห่งสวีเดน
 นักบุญเอลิซาเบธแห่งฮังการี
 นักบุญอีซาเบลแห่งอารากอน สมเด็จพระราชินีแห่งโปรตุเกส
 นักบุญพระเจ้าเฟร์นันโดที่ 3 แห่งกัสติยา
 นักบุญกอร์ราโดแห่งปีอาเชนซา
 นักบุญอันเจลา เมรีชี
 นักบุญทอมัส มอร์

 พระสันตะปาปา
 สมเด็จพระสันตะปาปาเคลเมนต์ที่ 14
 สมเด็จพระสันตะปาปานิโคลัสที่ 4
 สมเด็จพระสันตะปาปาซิกซ์ตุสที่ 4
 สมเด็จพระสันตะปาปาซิกซ์ตุสที่ 5
# โรงเรียนโชตินันต์
โรงเรียนโชตินันต์ ตั้งอยู่เลขที่ 46/3 หมู่ 2 ถนนแสงชูโต ตำบลท่าล้อ อำเภอท่าม่วง จังหวัดกาญจนบุรี มีเนื้อที่ประมาณ 4 ไร่เศษ ด้านหน้าติดถนนแสงชูโต ด้านหลังติดคลองชลประทาน และอยู่ในเขตชุมชนที่ประกอบอาชีพเกษตรกรรม การปลูกผัก การเลี้ยงสัตว์ และแหล่งสร้างสรรค์งานภูมิปัญญาท้องถิ่น

โรงเรียนโชตินันต์ เป็นโรงเรียนในสังกัดสำนักงานคณะกรรมการการศึกษาเอกชน (สช) กระทรวงศึกษาธิการ เปิดดำเนินการตั้งแต่วันที่ 16 พฤษภาคม พ.ศ. 2529 ด้วยอาคารเรียน 2 หลัง คือ อาคารก่อนวัยเรียน และอาคารของนักเรียนชั้นอนุบาล 1-3 จัดการเรียนการสอนเพื่อพัฒนาเด็กโดยเน้นผู้เรียนเป็นสำคัญ ให้ผู้เรียนได้เรียนรู้จากประสบการณ์ตรงผ่านกระบวนการเล่น ในปี พ.ศ. 2530 ทางโรงเรียนได้จัดขยายชั้นเรียนจากระดับชั้นอนุบาลถึงประถมศึกษาปีที่ 6 จัดซื้อที่ดินเพิ่มขึ้น 2 ไร่ 1 งาน รวมเป็นที่ดินของโรงเรียน 6 ไร่ 3 งาน และอนุญาตให้จัดสร้างอาคารคอนกรีตเสริมเหล็กสูง 3 ชั้น จำนวน 10 ห้องเรียน และขออนุญาตเปิดใช้เป็นอาคารเรียนของนักเรียนระดับชั้นประถมศึกษาตั้งแต่ปี พ.ศ. 2530 เป็นต้นมา โดยจัดให้มีการเรียนการสอนตามหลักสูตรกระทรวงศึกษาธิการ ภายใต้คำขวัญที่ว่า "ศึกษาดี ความรู้เด่น เน้นคุณธรรม" เป็นหลักในการร่วมจัดกระบวนการเรียนการสอน เพื่อช่วยพัฒนาให้นักเรียนมีประสิทธิภาพในการเรียนอย่างเต็มความสามารถ

ในปี พ.ศ. 2531 ทางโรงเรียนดำเนินการก่อสร้างอาคารโภชนาการ ห้องปฏิบัติการทางภาษา (SOUND LAB) ห้องสมุดและห้องคอมพิวเตอร์ (COMPUTER) เพื่อใช้ในการส่งเสริมให้การเรียนการสอนมีคุณภาพมากยิ่งขึ้น โรงเรียนโชตินันต์มาจากคำว่า โชติ หมายถึง ความรุ่งเรือง ความสว่าง อนันต์ หมายถึง ตลอดกาล ไม่สิ้นสุด เมื่อรวมกันเป็น โชตินันต์ จึงมีความหมายว่า ความรุ่งเรืองตลอดกาล หรือความสว่างโชติช่วงตลอดกาล ซึ่งความหมายของความรุ่งเรืองตลอดกาล หมายถึง ความรู้ทางการศึกษาที่ทางโรงเรียนเป็นผู้มอบให้แก่นักเรียนติดตัวไป ความรู้นี้เปรียบเสมือนแสงสว่างที่จะนำทางชีวิตของนักเรียนไปสู่สิ่งที่ดีงาม สู่ความเจริญรุ่งเรือง เป็นสมบัติติดตัวไปตลอดไม่มีการสูญหาย ไม่มีสิ้นสุด ผู้ตั้งชื่อโรงเรียนให้ได้แก่ สมเด็จพระมหาธีรราม เจ้าอาวาสวัดปทุมคงคาราม ซึ่งท่านเป็นที่เคารพนับถือของผู้ก่อตั้งโรงเรียนเป็นผู้ตั้งให้
อาคารเรียน หลังที่ 2 อาคารเรียนในระดับชั้นประถมศึกษา เป็นอาคาร 3 ชั้น ประกอบด้วย
 ชั้นที่ 1 เป็นห้องสมุด ห้องพละ ห้องศิลปะ ห้องศูนย์คณิตศาสตร์ ห้องการงานพื้นฐานอาชีพ ห้องสื่อการเรียนการสอน ห้องนาฏศิลป์
 ชั้นที่ 2 เป็นห้องปฏิบัติการวิทยาศาสตร์ ห้องพุทธศาสนา ห้องเรียนจำนวน 4 ห้อง
 ชั้นที่ 3 เป็นห้องพักครู ห้องเรียนจำนวน 2 ห้อง

โรงเรียนโชตินันต์ปิดกิจการเมื่อวันที่ 5 มีนาคม พ.ศ. 2554
# การเผยแผ่ศาสนาพุทธในสหราชอาณาจักร
การเผยแผ่ศาสนาพุทธในสหราชอาณาจักร พระพุทธศาสนาเริ่มเผยแผ่เข้าสู่ประเทศอังกฤษ เมื่อประมาณ พ.ศ. 2393 โดยนายสเปนเซอร์ อาร์คี ได้พิมพ์หนังสือศาสนจักรแห่งบูรพาทิศออกเผยแพร่ แต่ไม่มีผู้สนใจมากนัก จนกระทั่ง เซอร์เอดวินด์ อาโนลด์ ได้เขียนหนังสือ ประทีปแห่งเอเชียขึ้น และได้พิมพ์เผยแพร่ใน พ.ศ. 2422 ก็ได้รับความสนใจจากชาวอังกฤษอย่างกว้างขวาง ทำให้ชาวอังกฤษเริ่มหันมาเลื่อมใสศรัทธาในพระพุทธศาสนามากขึ้น พ.ศ. 2424 ศาสตรจารย์ ที ดับเบิลยู ริส เดวิดส์ ได้จัดตั้ง สมาคมบาลีปกรณ์ ขึ้น โดยมีวัตถุประสงค์เพื่อจัดพิมพ์พระไตรปิฎกเป็นภาษาอังกฤษออกเผยแพร่

ใน พ.ศ. 2450 มีการจัดตั้งพุทธสมาคมแห่งเกรตบริเตนและไอร์แลนด์ขึ้นในกรุงลอนดอน พร้อมกับพิมพ์วารสาร พุทธศาสตร์ปริทัศน์ ออกเผยแพร่นอกจากนี้ได้มีการจัดตั้งวิหารทางพระพุทธศาสนาขึ้นหลายแห่งในประเทศอังกฤษ เช่น พุทธวิหารลอนดอน ของประเทศศรีลังกา วัดไทย ของมูลนิธิสงฆ์อังกฤษที่ถนนอัมสตรีท กรุงลอนดอน และวัดพุทธประทีปของประเทศไทย ซึ่งตั้งอยู่ในกรุงลอนดอน เป็นต้น      

 พระพุทธศาสนาในประเทศอังกฤษในปัจจุบัน 

ในปัจจุบัน มีชาวอังกฤษหันมานับถือพระพุทธศาสนาเพิ่มขึ้นเรื่อยๆ จากรายงานในวารสารทางสายกลางของพุทธสมาคมลอนดอน ระบุว่า มีสมมาคมองค์กรต่างๆ ที่เกี่ยวข้องกับพระพุทธศาสนาจัดตั้งอยู่ในประเทศอังกฤษประมาณ 30 แห่ง เพื่อเผยแผ่พระพุทธศาสนาในหมู่ชนชาวอังกฤษ จึงกล่าวได้ว่า พระพุทธศาสนาในประเทศอังกฤษค่อยๆ เป็นปึกแผ่นมั่นคงและก้าวหน้าไปโดยลำดับ

นอกจากนี้ประเทศอังกฤษยังมีความสัมพันธ์กับชาวพุทธในประเทศไทยโดยประธานสังฆสมาคม แห่งประเทศอังกฤษ ได้ทำหนังสือผ่านสถานเอกอัครราชทูตไทย ประจำกรุงลอนดอนขอเชิญผู้แทนสงฆ์ไทยพร้อมด้วยอธิบดีกรมการศาสนา เดินทางไปประเทศอังกฤษเพื่อทำการเผยแผ่พระพุทธศาสนาและจัดหลักสูตรการศึกษาธรรม ซึ่งเรื่องนี้ได้รับการอนุมัติให้ดำเนินการจาก ฯพณฯ นายกรัฐมนตรี เมื่อ พ.ศ. 2507 กรมการศาสนาจึงได้ส่งคณะธรรมทูตออกเดินทางไปยังประเทศอังกฤษ และต่อมาได้มีการสร้างวัดไทย และตั้งมูลนิธิพุทธศาสนาขึ้น ณ กรุงลอนดอน วัดไทยวัดแรกคือ วัดพุทธปทีป มีพระสงฆ์ไทยอยู่จำพรรษา และประกอบศาสนกิจ มีชาวพุทธที่เป็นทั้งชาวไทย และชาติอื่นๆ ที่อยู่ในประเทศอังกฤษ มาประกอบกิจกรรมที่วัดไทยอยู่เสมอ เป็นจำนวนมาก ต่อมาก็มีวัดไทยตั้งขึ้นอีกหลายวัด เช่น วัดพุทธปทีป, วัดสังฆทาน, วัดป่าจิตตวิเวก, วัดป่าสันติธรรม, วัดพุทธวิหาร

 รายชื่อวัดไทยในอังกฤษ 
แบ่งเป็นวัดมหานิกาย 4 วัดและวัดพุทธของชาวต่างชาติอีก 5 วัด

วัดมหานิกาย
 วัดพุทธประทีปhttp://www.bpp.iirt.net/
 วัดสังฆทาน
 วัดพุทธวิหาร แอสตันhttp://www.watthaiuk.com
 วัดศรีรัตนาราม แมนเชสเตอร์http://watthaiuk.tripod.com/
วัดพระสิงห์ ยูเค

วัดพุทธของชาวต่างชาติ
 วัดพุทธวิหาร
 วัดอมราวดี
 วัดป่าจิตตวิเวก
 วัดรัตนคีรี
 วัดป่าสันติธรรมhttp://www.foresthermitage.org.uk/